CELEX: 32012R0103
Language: sl
Date: 2012-02-07 00:00:00
Title: Izvedbena uredba Komisije (EU) št. 103/2012 z dne 7. februarja 2012 o uvrstitvi določenega blaga v kombinirano nomenklaturo

9.2.2012   
            
            
               SL
            
            
               Uradni list Evropske unije
            
            
               L 36/17
            
         IZVEDBENA UREDBA KOMISIJE (EU) št. 103/2012
   z dne 7. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Modularni zaslon (t.i. „LCD-stena“), ki ga sestavlja več modulov, izdelanih iz plošč, pri čemer vsaka meri približno 38 × 38 × 9 cm.
                  Vsaka plošča vsebuje rdeče, zelene in modre svetleče diode ter ima ločljivost 16 × 16 točk, velikost točke 24 mm, svetlost 2 000 cd/m2 ter stopnjo osveževanja višjo od 300 Hz. Prav tako vsebujejo krmilno elektroniko.
                  Modul ima tudi sistem za obdelavo podatkov, ki ga sestavljata:
                  
                              —
                           
                           
                              video procesor, ki sprejema različne vhode signala (kot na primer CVBS, Y/C, YUV/RGB, (HD-)SDI ali DVI) in omogoča prilagajanje slike/video posnetka do velikosti modula, in
                           
                        
                              —
                           
                           
                              signalni procesor, ki omogoča funkcijo prestrukturiranja slikovnih točk („pixel mapping“) vhodnega signala na zaslonsko ploščo.
                           
                        Procesirani signal se pošlje s signalnega procesorja na razdelilnik preko kablov iz optičnih vlaken. Razdelilnik nato pošlje podatke v različne ploščice zaslonske plošče.
                  Zaslon ni namenjen gledanju od blizu. Uporablja se za športne/zabavne dogodke, reklame za blagovne znamke itd.
               
               
                  8528 59 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 4 k oddelku XVI ter besedilo oznak KN 8528, 8528 59 in 8528 59 80.
                  Modularni zaslon in sistem za obdelavo video posnetkov se upoštevata kot funkcionalna enota v smislu opombe 4 k oddelku XVI, saj sestavljata posamezni komponenti, medsebojno povezani z električnimi kabli ali drugimi napravami, katerih namen je skupaj prispevati k jasno opredeljeni funkciji.
                  Enota ima zmožnost prikazovanja video posnetkov iz različnih virov, kar je posamezna funkcija, opredeljena v tarifni številki 8528.
                  Glede na to, da ima enota zmožnost prikazovanja različnih vrst video posnetkov, se ne more šteti za električni aparat za signalizacijo z vizualnim prikazovanjem. Zato je uvrstitev v tarifno številko 8531 kot indikatorska plošča izključena (glej tudi pojasnjevalne opombe HS k tarifni številki 8531, (D)).
                  Enota se zato uvrsti pod oznako KN 8528 59 80 med druge barvne monitorje.